August Leskien

August Leskien (født 8. juli 1840 i Kiel i hertugdømmet Holstein, død 20. september 1916 i Leipzig) var en tysk indoeuropeist og slavist.

Leskien studerte først under Georg Curtius ved universitetet i Kiel, og fulgte siden denne til universitetet i Leipzig. Han studerte også sammenlignende indoeuropeisk språkvitenskap under August Schleicher ved universitetet i Jena. I 1870 ble han universitetet i Leipzigs første professor i slaviske språk. Han regnes som en av grunnleggerne av den junggrammatiske skolen i Leipzig, sammen med Karl Brugmann, Hermann Osthoff og Berthold Delbrück. Ved siden av sydslaviske språk studerte han først og fremst gammelkirkeslavisk og litauisk.

 Referanser 

 Kilder 
 Heinz Dieter Pohl: «Leskien, August», i Neue Deutsche Biographie, Band 14. Berlin: Duncker & Humblot, 1985.

 Eksterne lenker 


Kategori:Tyske lingvister
Kategori:Tyske slavister
Kategori:Personer fra Kiel